Glenn Close

Glenn Close (sündinud 19. märtsil 1947 Connecticuti osariigis Greenwichis) on ameerika näitleja, kes on 5 korda Oscari kandidaadiks esitatud. Ta on võitnud Emmy ja kolm Tony auhinda. 

 Elulugu 

Glenn Close sündis arsti perekonnas. 1974. aastal tegi ta debüüdi New Yorgi teatrilaval, mängides lavastuses "Love for Love".

 Tunnustus 

1980 mängis Close muusikalis "Barnum" ja nimetati parima teatrinäitleja auhinna Tony kandidaadiks muusikalinäitleja kategoorias, aga ei võitnud seda.

1982 mängis ta esimest korda filmis. Selle pealkiri oli "Garpi maailm". Ta mängis seal feministi, kes otsustab saada vallaslapse ja selle ilma mehe abita üles kasvatada. Selle rolli eest nimetati ta Oscari kandidaadiks.

1983 mängis ta filmis "Suur vapustus" ja nimetati Oscari kandidaadiks naiskõrvalosas.

1984 mängis ta filmis "The Natural" andeka pesapalluri kallimat. Selle rolli eest nimetati ta kolmandat aastat järjest Oscari kandidaadiks naiskõrvalosas ja kolmandat korda ta ei võitnud.

1984 mängis ta telefilmis "Something About Amelia" Gail Bennettit. Selle rolli eest nimetati ta Emmy ja Kuldgloobuse kandidaadiks telefilmi- või lühiseriaalinäitleja kategoorias, aga ei võitnud kumbagi.

1984 mängis ta lavastuses "The Real Thing" ja võitis Tony draamanäitleja kategoorias.

1985 salvestati lavastus "The Real Thing" albumile, mis osutus väga edukaks, ja Close nimetati Grammy kandidaadiks jutualbumi kategoorias, aga ei võitnud seda.

1985 mängis ta filmis "Maxie" topeltrolli: noorelt hukkunud 1920. aastate filminäitlejat Maxiet ja 1980. aastate abielunaist Jani, kelle keha Maxie vaim oma kontrolli alla võtab. Selle rolli eest nimetati Close Kuldgloobuse kandidaadiks muusikali- või komöödianäitlejanna kategoorias ja parima ulmefilmi auhinna "Saturn" kandidaadiks naisnäitleja kategoorias. Ta ei võitnud kumbagi.

1987 mängis ta filmis "Saatuslik veetlus" hullu armukest, kes keeldub maha jätmast abielumeest, kellega tal oli üheöösuhe. Selle rolli eest nimetati ta Oscari ja Kuldgloobuse kandidaadiks, võitmata kumbagi.

1988 mängis ta filmis "Ohtlikud armusuhted" amoraalset manipulaatorit, kes kasutab oma ilu ja tarkust ühiskonnas tähtsa koha säilitamiseks ning teiste inimeste maine hävitamiseks, viimast sageli lõbu pärast. Selle rolli eest nimetati ta Oscari ning BAFTA auhinna kandidaadiks, aga ta ei võitnud kumbagi.

Samal aastal salvestati Washington Irvingi jutt "Keiser ja ööbik", mille Close sisse luges. See nimetati Grammy kandidaadiks lastealbumi kategoorias, aga ei saanud seda auhinda.

1991 mängis ta peaosa telefilmis "Sarah, Plain and Tall", kus ta oli ühtlasi produtsent. Selle rolli eest nimetati ta Emmy ja Kuldgloobuse kandidaadiks telefilmi- või lühiseriaalinäitleja kategoorias ning see film nimetati Emmy kandidaadiks lühiseriaali kategoorias, aga ühtki neist ei võitnud.

1992 mängis ta Broadwayl lavastuses "Death and the Mayden" naist, kes oli olnud poliitvang ja keda piinati, aga kes oma piinaja nägu ei näinud. Pärast oma kodumaa vabanemist diktatuurist usub ta, et on juhuslikult kohatud mehes oma piinaja ära tundnud, ja kavatseb ta võimude kätte anda. Selle rolli eest pälvis ta Tony deaamanäitleja kategoorias.

1993 mängis ta filmi "Sarah, Plain and Tall" järjes "Skylark", olles samuti produtsent. Ta nimetati Emmy kandidaadiks telefilmi- või lühiseriaalinäitleja kategoorias, aga ei võitnud.

1995 salvestati Washington Irvingi teine jutt "The Legend of Sleepy Hollow", mille Close sisse luges. Seegi nimetati "Gtammy" kandidaadiks lastealbumi kategoorias, aga ei pälvinud seda.

1995 mängis ta telefilmis "Serving in Silence: The Margarethe Cammermeyer Story" nimitegelast, olles ühtlasi filmi produtsent. Ta nimetati Emmy ja Kuldgloobuse kandidaadiks telefilmi- või lühiseriaalinäitleja kategoorias ning Emmy kandidaadiks lühiseriaali kategoorias. Ta pälvis Emmy näitlejana.

1995 mängis ta muusikalis "Sunset Boulevard" kunagist tummfilmitähte, kes püüab pärast aastatepikkust pausi avalikkuse ette tagasi tulla. Close pälvis Tony muusikalinäitleja kategoorias.

Alates 1995 on Close aeg-ajalt kaasa teinud multifilmisarjas "Simpsonid". Ta annab hääle Homer Simpsoni emale Mona Simpsonile. Mona Simpsoni teksti on lugenud teisedki näitlejad, aga kriitikud ja fännid on pidanud Close'i esitusi õnnestunumaks teiste näitlejate omast.

1996 mängis Close filmis "101 dalmaatsia koera" peamist pahategijat Cruella de Vili. Selle rolli eest nimetati ta Kuldgloobuse kandidaadiks muusikali- või komöödianäitleja kategoorias ja "Saturni" kandidaadiks kõrvalosatäitja kategoorias. Ta ei pälvinud kumbagi.

pisi|Glenn Close (1997)
1997 mängis ta telefilmis "In the Gloaming" ema, kelle laps on suremas AIDSi. Selle rolli eest nimetati ta Emmy kandidaadiks telefilmi- või lühiseriaalinäitleja kategoorias, aga ei võitnud.

2002 mängis ta seriaalis "Will & Grace" Fanny Lieberit. Selle eest nimetati ta Emmy kandidaadiks komöödiaseriaali külalisnäitleja kategoorias, aga ei võitnud.

2004 mängis ta seriaalis "Lõvi talvel" Akvitaania Eleanori. Ta nimetati Emmy ja Kuldgloobuse kandidaadiks telefilmi- või lühiseriaalinäitleja kategoorias, võites neist viimase.

2005 mängis ta politseiseriaalis "The Shield" kapten Monica Rawlingit. Ta nimetati Emmy ja Kuldgloobuse kandidaadiks draamaseriaalinäitleja kategoorias, aga ei võitnud kumbagi.

Alates 2007 on Close mänginud juristide elu kujutavas draamaseriaalis "Kahjutasu" ("Damages") advokaadibüroo omanikku Patty Hewesit. Selle rolli eest on ta nimetatud Emmy kandidaadiks draamaseriaalinäitleja kategoorias 4 korda, millest on võitnud 2 korda, ja Kuldgloobuse kandidaadiks samas kategoorias 3 korda, millest on võitnud 1 korra.

pisi|Glenn Close (2012)
2011 valmis film "Albert Nobbs", milles Close oli produtsent, stsenarist ja filmi nimiosatäitja. Ta nimetati Oscari kandidaadiks naisnäitleja kategoorias ning Kuldgloobuse kandidaadiks draamanäitlejanna kategoorias ja originaallaulu kategoorias, sest oli laulu "Lay Your Head Down" sõnade autor. Ta ei saanud neid auhindu.

 Isiklikku 

Veebruaris 2006 abiellus ta David Shaw'ga. Paar elab praegu Maine'i osariigis. 

Varem oli ta abielus Cabot Wade'iga (1969–1971) ja James Marlasiga (1984–1987). Tal on tütar Annie Maude Starke (sündinud 26. aprillil 1988), kes sündis abieluväliselt. Lapse isa on produtsent John Starke, kellega ta tutvus oma esikfilmi "Garpi maailm" võtetel. Nad elasid mitu aastat koos, aga asusid 1991 lahku elama.

Glenn Close on annetanud raha paljude demokraatlike poliitikute valimiskampaaniaks. Nende hulka kuuluvad Hillary Clinton, Howard Dean, John Edwards ja Barack Obama.

 Filmid 
 Aasta  Pealkiri  Eestikeelne pealkiri  Roll 1982  The World According to Garp  Garpi maailm  Jenny Fields 1983  The Big Chill  Suur vapustus  Sarah Cooper 1984  Greystoke: The Legend of Tarzan, Lord of the Apes  Tarzan – ahvide valitseja  Jane Porter (hääl) The Stone Boy   Ruth Hillerman The Natural   Iris Gaines 1985  Jagged Edge  Üle noatera  Teddy Barnes Maxie   Jan/Maxie 1987  Fatal Attraction  Saatuslik veetlus  Alex Forrest 1988  Light Years   kuninganna Ambisextra (hääl) Dangerous Liaisons Ohtlikud armusuhted  markiis Isabelle de Merteuil 1989  Immediate Family  Suur pere  Linda Spector 1990  Hamlet  Hamlet  Gertrude Reversal of Fortune  Muutlik õnn  Sunny von Bulow 1991  Meeting Venus  Kohtumine Veenusega  Karin Anderson Hook  Kapten Konkskäsi  piraat 1993  The House of the Spirits  Vaimude maja  Ferula Trueba 1994  The Paper  Ajaleht  Alicia Clark 1996  Mars Attacks!  Marss ründab  Esimene leedi Marsha Dale 101 Dalmatians  101 dalmaatsia koera  Cruella de Vil Mary Reilly  Mary Reilly  proua Farraday 1997  Air Force One  Presidendi lennuk  asepresident Kathryn Bennett Paradise Road   Adrienne Pargiter 1999  Tarzan  Tarzan  Kala Cookie's Fortune   Camille Dixon 2000  Things You Can Tell Just by Looking at Her   Elaine Keener 102 Dalmatians  102 dalmaatsia koera  Cruella de Vil 2001  The Safety of Objects   Esther Gold 2003  Le Divorce  Abielulahutus prantsuse moodi  Olivia Pace Roberto Benigni's Pinocchio  Pinocchio  sinine haldjas (hääl) 2004  The Stepford Wives  Stepfordi naised  Claire Wellington Heights  Kõrgused  Diana 2005  Hoodwinked  Täitsa metsas!  vanaema (hääl) Nine Lives  Üheksa elu  Maggie The Chumscrubber  Nurjunud rööv  Carrie Johnson 2007  Evening  Õhtu  proua Wittenborn Thérèse Raquin  Thérèse Raquin  madame  2011  Hoodwinked Too! Hood VS. Evil   vanaema (hääl)

 Välislingid 



Kategooria:Ameerika Ühendriikide filminäitlejad
Kategooria:Ameerika Ühendriikide televisiooninäitlejad
Kategooria:Ameerika Ühendriikide teatrinäitlejad
Kategooria:Sündinud 1947